Matovič, Igor, poslanec NR SR (2023-12-13):
Keďže desať minút je menej ako dvadsať, takže treba asi ísť trošku rovno in medias res. Takže veľmi stručne. Čo nám sľúbili pred voľbami? Pardon. Čo sľúbili svojim voličom, svojim ovečkám a ako ich berú? O ktorých si myslia, že seno žerú a nebudú porovnávať to, čo počujú pred voľbami a to, čo dostanú po voľbách. Sľúbili, že ľuďom nebudú brať nič, to, čo majú, nebudú znižovať sociálny štandard, v žiadnom prípade oni nebudú robiť nič tak, ako sme robili my predtým tri a pol roka, lebo však tri a pol roka to kritizovali. Vieme, ako napríklad kritizovali ceny energií. Fico bez hanby bol schopný povedať, Pellegrini to verklíkoval po ňom jak jeho podržtaška, že ľuďom a domácnostiam sme s ničím nepomohli s energiami. Aké obludné to ceny energií platia domácnosti, a čo vidíme dnes? Hovoria, že zadotujú ceny energií na úroveň minuloročnú, alebo, pardon, tohtoročnú. To znamená, zrazu sú dobré aj tie Matovičove ceny? A vy ako fakt sa nehanbíte pred tými voličmi? Vy vážne si myslíte, že všetci tí vaši voliči seno žerú? Že všetci tí vaši voliči chcú byť hlúpi? Vy vážne si myslíte, že ani časť tých vašich voličov zrazu nebude počúvať argumenty opozície a nezačne konfrontovať vaše predvolebné sľuby so skutkami? Ste naivní. A práve táto rozmýšľajúca časť vašich voličov, ktorú ste pred týmito voľbami zblbli, rozhodne v budúcich voľbách, že tú moc stratíte a opäť budete vystavení spravodlivosti. A za tie zločiny, čo si teraz idete nadeliť amnestiu, bude mať dvakrát väčšie tresty. To vám z tohto miesta sľubujem. A popravia vás vaši voliči, ktorých ste pred týmito voľbami bez hanby oklamali. A oklamali ste ich aj v tom teda, že nebudete vlastne nič brať, budete len rozdávať a poďme teda rad radom, čo máte v tomto predloženom návrhu zákona. Idete okradnúť všetkých zamestnancov, podotýkam všetkých zamestnancov, či zarába 20 eur mesačne alebo či zarába 5 000 eur mesačne, a teda že či žije v chudobnej Hornej-Dolnej alebo žije v bohatej Bratislave, každého jedného idete okradnúť o zdravotné odvody. Každého jedného živnostníka, či teda ledva prežíva alebo teda ten, ktorému sa dobre žije, idete ho okradnúť o zdravotné odvody. Dokopy týmto ľuďom idete ukradnúť 400 miliónov eur. Pardon, 399 miliónov eur. Že sa nehanbíte. Toto je zachovanie sociálneho štandardu? Okradnúť ľudí a rad radom vyše dvoch miliónov ľudí o 400 miliónov eur. Že sa nehanbíte. Všetkých zamestnancov a opäť všetkých živnostníkov, ktorí si sporia v II. pilieri, čiže dnes si odkladajú do de facto vlastnej kasičky, v ktorej už teda tá správcovská spoločnosť im investuje peniaze podľa toho, ako sa rozhodli tí sporitelia, týchto ľudí idete okradnúť o 365 miliónov eur. V priemere ak tie peniaze by tam zostali, by tam vydržali 27 rokov. Ak by sme počítali, že teda tí ľudia ich majú investované v akciových dôchodkových fondoch, tak priemerný výnos dlhodobý je približne 6 %. Ak by to bolo tých 6 %, tak iba za jeden rok, čo týmto ľuďom ukradnete 365 miliónov, a vy sa chystáte vraj vládnuť štyri roky, tak iba za jeden jediný rok tých 365 miliónov za 27 rokov pri šesťpercentnom zhodnotení by sa premenilo na 1,7 miliardy eur, krát štyri roky, máte koľko? Počítajme spolu, 6,8 miliardy eur idete ukradnúť sporiteľom v II. pilieri, 6,8 miliardy eur. Gratulujem, pekne. Všetkých zamestnancov, 480-tisíc zamestnancom štátu, ktorým ste tu tri a pol roka hovorili, ako vám na nich strašne záleží, ako vám záleží na učiteľoch, ako vám záleží na štátnych zamestnancoch, policajtoch, vojakoch, všetkých idete okradnúť o valorizáciu. Ak budem spravodlivý, my sme dohodli s odborármi dvojročnú zmluvu na základe vyššej, vyššia kolektív... zmluva vyššieho kolektívneho, neviem, prepáčte, teraz som zabudol, dohodli sme do konca augusta, že kontrakt je uzavretý. Dobre, povedzme si, že do konca augusta by, by to malo byť vyriešené. Ale vy, posledné štyri mesiace sú tretina roka. Pri tej valorizácii, ktorá by mala byť približne 600 miliónov eur, pri, a to počítam iba vlastne v hrubom bez akýchkoľvek odvodov a podobne, 600 miliónov eur, jedna tretina z toho je 200 miliónov eur. Vy idete na hulváta okradnúť štátnych zamestnancov o 200 miliónov eur. To, že ich idete ukradnúť, okradnúť približne 
150-tisíc učiteľov a iných nepedagogických zamestnancov v školstve o ich valorizáciu platu, poviem, že to je vlastne aj pochopiteľné, lebo rozumný človek je najväčší váš nepriateľ. Čiže platiť učiteľov čo najmenej, aby na tých školách chceli učiť len takí ľudia, ktorí teda iné, inú robotu si nenašli, to je v podstate stratégia k volebnému víťazstvu, lebo čím budeme mať hlúpejšie deti alebo čím budeme mať menej motivovaných učiteľov, budeme mať hlúpejšie deti a tým budete mať viacej voličov, lebo jednoducho vy sa spoliehate, tak ako som povedal na začiatok, že jednoducho volič, ktorý nerozmýšľa, je ideálny volič sociálnej predsa demokracie, ideálny volič Roberta Fica, Petra Pellegriniho a iných zloduchov, ktorí tvoria teraz túto vládu. Lebo však normálneho človeka by ste po tých tri a pol roka nedokázali presvedčiť, že on tu nejakým spôsobom trpel a vláda mu nepomáhala. Normálnemu človeku, nemôžete ho oklamať, že mu Matovič nepomohol s cenou elektriny, keď on sa pozrie na účet a vidí, však do frasa, platím to isté. Normálny človek si ťukne do Googlu a pozrie si, že česká domácnosť platí o 138 % vyšší účet za elektriku ako na Slovensku. Takže hovorím, tam chápem vašu taktiku a stratégiu, že čo najviac utláčať učiteľov s platmi, nedať im, lebo potrebujete hlúpe deti a de facto na konci hlúpych učiteľov, pardon, hlúpych voličov, lebo inak tú moc by ste stratili. To, že idete teda obrať ľudí, ktorí si zafajčia alebo kedy-tedy niečo vypijú a idete im zobrať 124 miliónov eur, takisto to ste nesľúbili tým ľuďom. A kvantum takýchto vám chodilo na tie mítingy a kopa ich chodilo práve preto, lebo ste im tam nalievali. A vy ste im prečo pri tom, jak ste im nalievali, prečo ste im rovno nepovedali, že teraz si tuto rýchlo upi, lebo teraz to máš lacnejšie, ale potom, keď budeme vládnuť my, potom ti pekne zinkasujeme aj za cigaretky, aj za alkohol peniažky. Prečo ste nehovorili teda, keď ste tu možno, dokopy keď zrátam tri a pol roka krát 250 pracovných dní, 800 dní, dávali ste dve tlačovky denne, no nech ste ich mali, vred to ber, 1 500 tých tlačoviek. Na každej druhej ste hovorili, že ako vám záleží na chudobných podnikateľoch. Chudobných podnikateľoch. A zrazu kto zaplatí tú daňovú licenciu 107 miliónov eur? Nebudú to práve tí chudobní podnikatelia? Tí chudobní podnikatelia, ktorí si nezarobia ani na to, aby mali nejaký zisk? Tí, ktorí sú na nule alebo jednoducho im nevychádza žiaden základ dane alebo teda ešte sú aj v strate? Vy teraz ľuďom, ktorí sú v strate, práve tým najchudobnejším podnikateľom normálne v pohode poviete, že 107 miliónov eur si od nich zinkasujete? Že vám nie je hanba. Ďalšie. Zobrať ľuďom len tak, a čo to, aký sviatok? Na čom vám to vlastne tak strašne záleží? Na čo ste sa na každej jednej tlačovke, na začiatok, v strede, na konci a pomedzi to desať razy odvolávali? Nebola to náhodou ústava, že ako vy si vážite ústavu? Ako vy si vážite štátnosť, ako vy si vážite túto vlasť, ako ústava je základný pilier tohto štátu? A vy im zrazu, ľuďom idete zobrať tento voľný deň? Už vám zrazu nezáleží na tej ústave? Len tak v pohode ukradnúť ľuďom, možno si povie niekto, že to je málo, ale z 250 pracovných dní do roka, a to som asi aj trošku prehnal, lebo asi mínus, mínus dovolenky, možno to je, počítajme spolu, 52 týždňov krát päť, 260, mínus dovolenky, tak sme možno na dvestoštyridsiatich. Jeden deň z toho, no to je asi približne pol percenta. Vy tým ľuďom idete zobrať len tak v pohode pol percenta z ich voľna. Ten jeden deň tí ľudia nebudú so svojou rodinou. Jasné, vy si vypočítate, že 59 miliónov ešte dostanete takto do kasičky, a to preto, lebo vlastne vy ten deň pošlete ľudí do roboty, a nebudete musieť tým, ktorí sú štátni zamestnanci najmä, nebudete im musieť platiť nejaké príplatky, lebo vy tým ľuďom poviete, že v ten deň už budú robiť bez príplatku, lebo však už to svátek nebude. Super. To, že idete zobrať, ukradnúť RTVS 55 miliónov len tak, necelý mesiac pred začiatkom roka, to je charakteristické, lebo vy chcete urobiť z RTVS svojich otrokov, aby vám zobali z ruky a potom im peniažky, jasné, dáte. Chrapúni takéto niečo sú schopní robiť. O poplatkoch tu hovoril Julo Jakab, 900 poplatkov len tak v pohode o 50 % v priemere, niekedy aj o 100 %, môžete sa hanbiť. Opäť to nie je zachovanie sociálneho štandardu. A drahší benzín a nafta? Každému jednému, kto bude tankovať. Jednoducho ste asociálni zlodeji, ktorí už tým, čo ste urobili pri trinástych dôchodkoch, že ste dramaticky sa snažili ich zvýšiť práve bohatým dôchodcom a tým chudobným a sirotám ste ich zvýšili najmenej, sa môžete hanbiť. Ste asociáli a toto je zákon o ožobračovaní, kde okradnete každú rodinu o tisíc eur.